હું ફરી એકવાર કહું છું કે, આ કોઇ પ્રેમી યુગલની લડાઇ નથી. હું લોકોને વિનંતી કરું છું કે તેઓ આને અફેરનું લેબલ લગાડવાનું બંધ કરે અને હકીકત જોવાનો પ્રયત્ન કરે. હું આ કારણે છેલ્લા 4 વર્ષોથી હેરાન થાઉં છું. હું ગુસ્સે નથી. મેં મારા જીવનમાં ગુસ્સાને બાહર આવવાની મંજૂરી ભાગ્યે જ આપી છે અને આથી જ આજ સુધી કોઇ પણ મહિલા કે પુરૂષ સાથે મારી લડાઇ નથી થઇ. મારા ડિવોર્સમાં પણ કોઇ પણ પ્રકારની લડાઇ કે ઝગડો નહોતો. હું હંમેશા શાંતિને મહત્વ આપું છું. હું કોઇને જજ કરવા નથી માંગતો, હું માત્ર સાચી વાત બહાર લાવવા માંગુ છું, કારણ કે જ્યારે સત્યને બહાર આવવા સંઘર્ષ કરવો પડે ત્યારે તેની અસર સોસાયટી અને લોકો પર પણ પડે છે. જેમની સાથે મુદ્દો જોડાયેલો છે, તેમના જીવન, પરિવાર અને બાળકો પર પણ તેની ખોટી અસર પડે છે.